Suchý potok (prítok Hnilca)

Suchý potok je vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 4,8 km a je tokom VI. rádu.

 Priebeh toku 
Potok pramení v strednej časti Volovských vrchov, v geomorfologickom podcelku Hnilecké vrchy, na východných svahoch vrchu Korban (), v nadmorskej výške približne  Od prameňa v nesúvislom mladom lesnom poraste v lokalite Orlia studňaVolovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. v závere Ľavej doliny tečie krátko juhovýchodným, následne južným smerom. Pokračuje Pravou dolinou popod Jazvečí vŕšok bez významnejších prítokov. V strednej časti priberá významnejší pravostranný prítok spod Ostrej skaly () a točí sa juhovýchodným smerom. Preteká Suchou dolinou, kde v rámci Hnileckých vrchov prechádza do ich geomorfologickej časti Hnilecké podolie. Na dolnom toku vteká do Hnileckej doliny, kde lemuje miestnu cestu. Na západnom okraji obce Mníšek nad Hnilcom podteká železničnú trať Červená Skala – Margecany a neďaleko cesty II/546 sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Mníšek nad Hnilcom v okrese Gelnica v Košickom kraji.

 Referencie 

 Pozri aj 
 Zoznam vodných tokov v povodí Hnilca
 Volovské vrchy, Hnilecké vrchy, Hnilecké podolie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Mníšek nad Hnilcom